title: A douăsprezecea Directivă a Comisiei din 20 februarie 1990 de adaptare la progresul tehnic a anexelor II, III, IV, V și VI la Directiva 76/768/CEE a Consiliului privind apropierea legislației statelor membre cu privire la produsele cosmetice

text:
               13/Volumul 09

               RO

               Jurnalul Ofícial al Uniunii Europene

               235

         31990L0121

               L 071/40

               JURNALUL OFÍCIAL AL UNIUNII EUROPENE

      A DOUĂSPREZECEA DIRECTIVĂ A COMISIEI

   din 20 februarie 1990
   de adaptare la progresul tehnic a anexelor II, III, IV, V și VI la Directiva 76/768/CEE a Consiliului privind apropierea legislației statelor membre cu privire la produsele cosmetice
   (90/121/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 76/768/CEE a Consiliului din 27 iulie 1976 privind apropierea legislației statelor membre cu privire la produsele cosmetice (1), modificată ultima dată de Directiva 89/679/CEE (2), în special articolul 8 alineatul (2),
   întrucât, pe baza informațiilor existente, anumiți agenți coloranți, substanțe sau conservanți permiși provizoriu pot fi permiși definitiv, în timp ce alții trebuie interziși definitiv sau permiși pentru o perioadă de timp specificată ulterior;
   întrucât, pentru a proteja sănătatea publică, este necesară interzicerea folosirii anumitor agenți coloranți, 11 α-4-hidroxipregnen-3,20-dionei și esterilor săi, hormonilor, zirconiului, cu excepția anumitor complecși, tirotricinei, antiandrogenilor cu structură steroidă, acetonitrilului și tetrahidrozolinei;
   întrucât, pe baza celor mai recente cercetări științifice și tehnice, folosirea acetatului de plumb drept colorant pentru păr poate fi permisă în produsele cosmetice supuse anumitor restricții și condiții, cu includerea unor avertismente pe etichete în scopul protejării sănătății publice;
   întrucât ar trebui autorizată folosirea lacurilor agentului colorant CI 17 200;
   întrucât, pe baza celor mai recente cercetări științifice și tehnice, folosirea hidroclorurii de 3-deciloxi-2-hidroxi-1-aminopropan drept conservant în produsele cosmetice și folosirea solventului galben 98 ca agent colorant în produsele pentru îngrijirea unghiilor sunt permise cu respectarea anumitor restricții și condiții;
   întrucât măsurile prevăzute de prezenta directivă sunt în conformitate cu avizul Comitetului pentru adaptarea la progresul tehnic a directivelor privind înlăturarea barierelor tehnice din calea comerțului din sectorul produselor cosmetice,
   ADOPTĂ PREZENTA DIRECTIVĂ:
   Articolul 1
   Directiva 76/768/CEE se modifică după cum urmează:

               1.

               În Anexa II:

                           —

                           la numărul 39 se elimină „cu excepția celor date la anexa V”;

                           —

                           la numărul 194 se elimină „cu excepția celor enumerate la anexa V”;

                           —

                           la numărul 289 se înlocuiește „compușii, cu excepția celor menționați la anexa V” cu „compușii, cu excepția celor menționați la anexa III, numărul 55, în condițiile prevăzute”;

                           —

                           la numerele 376 și 377 se adaugă „și sărurile lor”;

                           —

                           se adaugă următoarele substanțe:

                              385.   11 α-4-hidroxipregnen-3,20-dionă și esterii săi
                              386.   Agent colorant CI 42 640
                              387.   Agent colorant CI 13 065
                              388.   Agent colorant CI 42 535
                              389.   Agent colorant CI 61 554
                              390.   Antiandrogeni cu structură steroidă
                              391.   Zirconiul și compușii săi, cu excepția complecșilor de la numărul 50 din anexa III (partea 1) și a lacurilor de zirconiu, sărurilor și pigmenților de agenți coloranți enumerați la numărul curent 3 din anexa IV (partea 1)
                              392.   Tirotricină
                              393.   Acetonitril
                              394.   Tetrahidrozolină și sărurile ei”.

               2.

               În anexa III partea 1, numai în versiunea în limba franceză, la numărul curent 1, acid boric:

                           (a)

                           în coloana (e) se înlocuiește „ne pas employer dans des produits de soins pour enfants en dessous de 3 ans” cu „ne pas employer dans des produits d'hygiène pour enfants en dessous de 3 ans” (textul în limba engleză rămâne neschimbat);

                           (b)

                           în coloana (f) se înlocuiește „ne pas employer pour les soins d'enfants en dessous de 3 ans” cu „ne pas employer pour l'hygiène des enfants en dessous de 3 ans” (textul în limba engleză rămâne neschimbat).

               3.

               În anexa III partea 1, numărul curent 55 se adaugă după cum urmează:

                           a

                           b

                           c

                           d

                           e

                           f

                           „55

                           Acetat de plumb

                           Numai pentru vopsirea părului

                           0,6 % calculat în plumb

                           Nu lăsați la îndemâna copiilor. Evitați contactul cu ochii. Spălați-vă pe mâini după utilizare. Conține acetat de plumb. Nu folosiți pentru vopsirea genelor, sprâncenelor sau mustăților. Dacă se produce iritare, opriți folosirea produsului.”

               4.

               În anexa III partea 2, „31.12.1989” din coloana cu titlul „Permis până la” se înlocuiește cu „31.12.1990” la următoarele numere curente:
               2.   1,1,1-Tricloretan (metil cloroform) și
               4.   2,2-Ditio-di-oxid de 1-piridină, produsul de adiție cu sulfat de magneziu trihidratat.

               5.

               În anexa IV partea 1:

                           (a)

                           se elimină numărul de Colour Index42 640;

                           (b)

                           pentru numerele de Colour Index42 045 și 44 045 se elimină semnul „x” din coloana 4 și se inserează în coloana 3;

                           (c)

                           „Alte limitări și condiții” se elimină pentru numerele de Colour Index42 045 și 44 045;

                           (d)

                           la paragraful pentru numărul de Colour Index17 200 se adaugă o notă de subsol (3).

               6.

               În anexa IV partea 2:

                           (a)

                           se adaugă următorul agent colorant:

                                       Numărul de Colour Index sau denumire

                                       Culoare

                                       Domeniu de aplicare

                                       Alte restricții și condiții

                                       Admis până la

                                       1

                                       2

                                       3

                                       4

                                       „Solvent galben 98

                                       Galben

                                       x

                                       Numai la preparatele pentru îngrijirea unghiilor maximum 0,5 % în produsul final

                                       31.12.1991”

                           (b)

                           se elimină numerele de Colour Index13 065, 21 110, 42 045, 42 535, 44 045 și 61 554;

                           (c)

                           la numerele de Colour Index26 100 și 73 900, „31.12.1989” din coloana denumită „Autorizare valabilă până la” se înlocuiește cu „31.12.1990”;

                           (d)

                           la numărul de Colour Index74 180, „31.12.1990” din coloana denumită „Autorizare valabilă până la” se înlocuiește cu „31.12.1991”.

               7.

               În anexa V, se elimină numerele 1, 3, 6 și 9.

               8.

                           (a)

                           În anexa VI partea 2, se adaugă numărul 27:

                                       a

                                       b

                                       c

                                       d

                                       e

                                       f

                                       27

                                       Hidroclorură de 3-deciloxi-2-hidroxi-1-aminopropan (Decominol) (INN)

                                       0,5 %

                                       31.12.1990

                           (b)

                           În anexa VI partea 2, „31.12.1989” din coloana (f) se înlocuiește cu „31.12.1990” pentru următoarele substanțe:
                           2.   Clorfenezin (INN),
                           4.   Alchil (C12-C22) bromură și clorură de alchiltrimetilamoniu (inclusiv bromură de certimoniu)(*),
                           6.   4,4-dimetil-1,3-oxazolidină,
                           15.   Clorură de benzetoniu (INN)(*),
                           16.   Clorură de benzalconiu(*)(INN), bromură și zaharinat,
                           17.   1-1,3-di-hidroximetil-2,5-1-dioxoimidazolidinil-1,3-di-hidroximetiluree,
                           20.   Hexamidină (INN) și sărurile lor (inclusiv izotionat și 4-hidroxibenzoat)(*),
                           21.   Benzilhemiformal (un amestec 1:1 de benziloximetanol și benziloximetoximetanol).

         Articolul 2
   (1)   Fără să aducă atingere datelor de admitere menționate la articolul 1 punctele 4, 6 și 8, statele membre iau măsurile necesare pentru a se asigura că, începând cu 1 ianuarie 1991, pentru substanțele menționate la articolul 1 punctul 1 și începând cu 1 ianuarie 1992 pentru substanțele menționate la articolul 1 punctele 3, 5, 6 și 8, nici producătorii, nici importatorii stabiliți pe teritoriul Comunității nu introduc pe piață produse care nu îndeplinesc cerințele prezentei directive.
   (2)   Statele membre adoptă măsurile necesare pentru a se asigura că produsele menționate la alineatul (1) care conțin substanțele menționate la articolul 1 punctul 1 nu pot fi vândute sau puse la dispoziția consumatorului final după 31 decembrie 1991 și că produsele conținând substanțele menționate la articolul 1 punctele 3, 5, 6 și 8 nu pot fi vândute sau puse la dispoziția consumatorului final după 31 decembrie 1993 în cazul în care nu îndeplinesc cerințele prezentei directive.
   Articolul 3
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până la 31 decembrie 1990. Statele membre informează de îndată Comisia cu privire la aceasta.
   (2)   Comisiei îi sunt comunicate de către statele membre textele dispozițiilor de drept intern pe care le adoptă în domeniul reglementat de prezenta directivă.
   Articolul 4
   Prezenta directivă se adresează statelor membre.

      Adoptată la Bruxelles, 20 februarie 1990.

            Pentru Comisie

         Karel VAN MIERT

            Membru al Comisiei

      (1)  JO L 262, 27.9.1976, p. 169.

      (2)  JO L 398, 30.12.1989, p. 25.


title: Directiva 2003/23/CE a Comisiei din 25 martie 2003 de modificare a Directivei 91/414/CEE a Consiliului în vederea includerii substanțelor active imazamox, oxasulforon, etoxisulforon, formasulforon, oxadiargil și ciazofamidText cu relevanță pentru SEE.

text:
               03/Volumul 46

               RO

               Jurnalul Ofícial al Uniunii Europene

               243

         32003L0023

               L 081/39

               JURNALUL OFÍCIAL AL UNIUNII EUROPENE

      DIRECTIVA 2003/23/CE A COMISIEI

   din 25 martie 2003
   de modificare a Directivei 91/414/CEE a Consiliului în vederea includerii substanțelor active imazamox, oxasulforon, etoxisulforon, formasulforon, oxadiargil și ciazofamid
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (1), astfel cum a fost modificată ultima dată prin Directiva 2002/81/CE a Comisiei (2), în special articolul 6 alineatul (1),
   întrucât:

               (1)

               În conformitate cu articolul 6 alineatul (2) din Directiva 91/414/CEE, Franța a primit la 2 decembrie 1997 o cerere din partea Cyanamid NV/SA (în prezent BASF AG) pentru includerea substanței active imazamox în anexa la directiva menționată anterior. Prin Decizia 1998/676/CE din 17 noiembrie 1998 (3), s-a confirmat că dosarul este „conform”, în sensul că se poate considera că întrunește, în principiu, cerințele de date și informații stabilite de anexele II și III la Directiva 91/414/CEE.

               (2)

               La 29 mai 1998, Italia a primit o cerere asemănătoare de la Novartis Protezione Piante SpA (în prezent Syngenta) cu privire la includerea substanței oxasulforon. Cererea a fost declarată conformă prin Decizia 1999/237/CE a Comisiei (4).

               (3)

               La 3 iulie 1996, Italia a primit o cerere asemănătoare de la Hoechst Schering AgrEvo GmbH (în prezent Bayer Crop Science) cu privire la etoxisulforon. Cererea a fost declarată conformă prin Decizia 97/591/CE a Comisiei (5).

               (4)

               Germania a primit la 30 martie 2000 o cerere asemănătoare din partea Aventis Crop Science (în prezent Bayer Crop Science) privind foramsulforonul. Cererea a fost declarată conformă prin Decizia 2000/540/CE a Comisiei (6).

               (5)

               Italia a primit la 16 iunie 1997 o cerere asemănătoare din partea Rhone-Poulenc Agro SA (în prezent Bayer Crop Science) privind substanța oxadiargil. Cererea a fost declarată conformă prin Decizia 98/398/CE a Comisiei (7).

               (6)

               Franța a primit la 16 decembrie 1999 o cerere asemănătoare din partea Ishira Sangyo Kaisha Ltd privind substanța ciazofamid. Cererea a fost declarată conformă prin Decizia 2004/412/CE a Comisiei (8).

               (7)

               Efectele substanțelor active enumerate mai sus asupra sănătății oamenilor și asupra mediului înconjurător au fost evaluate în conformitate cu dispozițiile de la articolul 6 alineatele (2) și (4) din Directiva 91/414/CEE pentru utilizările propuse de solicitanți. Statele membre desemnate raportoare au prezentat Comisiei un proiect de raport de evaluare privind substanțele în cauză la 9 septembrie 1999 (imazamox), 10 mai 2000 (oxasulforon), 20 mai 1998 (etoxisulforon), 1 iunie 2001 (foramsulforon), 20 iulie 1999 (oxadiargil) și 27 august 2001 (ciazofamid).

               (8)

               Proiectele rapoartelor de evaluare au fost examinate de statele membre și de Comisie în cadrul Comitetului permanent pentru lanțul alimentar și sănătate animală. Examinarea s-a încheiat la data de 3 decembrie 2002 sub forma rapoartelor de revizuire ale Comisiei pentru imazamoz, oxadiargil, oxasulforon, etoxisulforon, foramsulforon și ciazofamid.

               (9)

               În procesul de examinare a substanțelor imazamoz, oxasulforon, foramsulforon, oxadiargil și ciazofamid nu au apărut întrebări sau nelămuriri care să necesite consultarea Comitetului științific pentru plante.

               (10)

               Documentele și informațiile despre etoxisulforon au fost prezentate în egală măsură Comitetului științific pentru plante în vederea unei consultări separate. În cadrul primei consultări, Comitetului științific i s-a adresat invitația de a expune observațiile cu privire la incidența tumorii uterine la șobolani. În avizul său (9), comitetul a considerat că incidența crescută a numărului de tumori uterine la șobolani nu este relevantă pentru riscurile la om, dat fiind că apare doar în cazul unei doze mari care duce la o toxicitate generală considerabilă. Nu s-a considerat a fi necesare studii suplimentare ale mecanismului. A avut loc o consultare suplimentară cu privire la eventualele riscuri în cazul organismelor acvatice. În cel de al doilea aviz (10), comitetul a considerat că evaluarea riscului etoxisulforonului pentru organismele acvatice are lacune în anumite privințe, în special în ceea ce privește organismele care trăiesc în sedimente. De asemenea, evaluarea riscului pentru plantele acvatice și alegele metabolitului Hoe 136086 al etoxisulforonului a fost considerată ca fiind incompletă.
               Studiile și informațiile complementare au fost prezentate ulterior de solicitant și evaluarea riscului substanței active și a produselor de degradare a fost revizuită de statul membru raportor.

               (11)

               În urma diferitelor examinări, s-a constatat că produsele fitosanitare care conțin substanțele active în cauză întrunesc, în general, cerințele prevăzute la articolul 5 alineatul (1) literele (a) și (b) și la articolul 5 alineatul (3) din Directiva 91/414/CEE, în special cele referitoare la utilizările supuse examinării și prezentate în rapoartele de revizie ale Comisiei. Așadar, este oportună includerea substanțelor în anexa I pentru a garanta că în toate statele membre autorizațiile pentru produsele fitosanitare ce conțin substanțele active menționate mai sus se acordă în conformitate cu dispozițiile din directivă.

               (12)

               Rapoartele de revizuire ale Comisiei sunt necesare pentru corecta punere în aplicare de către statele membre a unor principii uniforme definite de Directiva 91/414/CEE. În consecință, este oportun să se prevadă ca statele membre să pună la dispoziția celor interesați sau să ofere spre consultare rapoartele de revizuire în forma lor definitvă, cu excepția informațiilor confidențiale în sensul articolului 14 din Directiva 91/414/CEE.

               (13)

               După includerea substanțelor, trebuie să se acorde statelor membre un termen rezonabil care să permită punerea în aplicare a dispozițiilor din Directiva 91/414/CEE cu privire la produsele fitosanitare care conțin următoarele substanțe active: imazamox, oxasulforon, etoxisulforon, foramsulforon, oxadiargil sau ciazofamid și, în special, pentru revizuirea autorizațiilor provizorii existente, iar înainte de expirarea termenului să le înlocuiască cu autorizații definitive, să le modifice sau să le retragă, în conformitate cu dispozițiile din Directiva 91/414/CEE.

               (14)

               Directiva 91/414/CEE trebuie modificată în consecință.

               (15)

               Măsurile prevăzute de prezenta directivă sunt conforme cu avizul Comitetului permanent pentru lanțul alimentar și sănătate animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Statele membre adoptă și publică până la 31 decembrie 2003 actele cu putere de lege și actele administrative necesare pentru a se conforma prezentei directive. Statele membre informează de îndată Comisia cu privire la aceasta.
   Statele membre aplică aceste dispoziții începând cu 1 ianuarie 2004.
   Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   (1)   Statele membre revizuiesc autorizațiile acordate pentru fiecare produs fitosanitar care conține una dintre substanțele următoare: imazamox, oxasulforon, etoxisulforon, foramsulforon, oxadiargil sau ciazofamid pentru a garanta respectarea condițiilor aplicabile substanțelor în cauză, prevăzute de anexa I la Directiva 91/414/CEE. După caz, modifică sau retrag autorizația până la 31 decembrie 2003.
   (2)   Până la 30 iunie 2003, produsele fitosanitare autorizate care conțin una dintre substanțele următoare: imazamox, oxasulforon, etoxisulforon, foramsulforon, oxadiargil sau ciazofamid, fie ca substanță activă unică sau asociată cu alte substanțe active incluse în anexa I la Directiva 91/414/CEE, se reevaluează de statele membre în conformitate cu principiile uniforme prevăzute de anexa VI la Directiva 91/414/CEE, pe baza unui dosar ce întrunește cerințele de la anexa III din directiva menționată anterior. În funcție de rezultatul evaluării, statele membre stabilesc dacă produsul întrunește condițiile enunțate la articolul 4 alineatul (1) literele (b), (c), (d) și (e) din Directiva 91/414/CEE. După caz, pentru fiecare produs fitosanitar, modifică sau retrag autorizația acordată, până la 31 decembrie 2004.
   Articolul 4
   Prezenta directivă intră în vigoare la 1 iulie 2003.
   Articolul 5
   Prezenta directivă se adresează statelor membre.

      Adoptată la Bruxelles, 25 martie 2003.

            Pentru Comisie

         David BYRNE

            Membru al Comisiei

      (1)  JO L 230, 19.8.1991, p. 1.

      (2)  JO L 276, 12.10.2002, p. 28.

      (3)  JO L 317, 26.11.1998, p. 47.

      (4)  JO L 87, 31.3.1999, p. 15.

      (5)  JO L 239, 30.8.1997, p. 48.

      (6)  JO L 230, 12.9.2000, p. 14.

      (7)  JO L 176, 20.6.1998, p. 34.

      (8)  JO L 155, 28.6.2000, p. 62.

      (9)  Avizul Comitetului științific pentru plante privind evaluarea etoxisulforonului în contextul Directivei 91/414/CEE a Consiliului privind introducerea pe piață a produselor fitosanitare (CSP/ETHOXY/002-final, 22 septembrie 2000)

      (10)  Avizul Comitetului științific pentru plante privind evaluarea etoxisulforonului [AE F095404] în contextul Directivei 91/414/CEE a Consiliului privind introducerea pe piață a produselor fitosanitare (CSP/ETHOXY/Bis/002, 7 iunie 2001)
   ANEXĂ

      Următoarele substanțe active se adaugă la sfârșitul tabelului de la anexa I:

                  Nr.

                  Denumirea comună, numere de identificare

                  Denumirea IUPAC

                  Puritate (1)

                  Data intrării în vigoare

                  Data expirării includerii

                  Dispoziții specifice

                  „41

                  Imazamox
                  Nr. CAS 114311-32-9
                  Nr. CIMAP 619

                  Acid (+)-2-(4-izopropil-4-metil-5-oxo-2-imidazolin-2-il)-5-(metoximetil) nicotinic

                  950 g/kg

                  1 iulie 2003

                  30 iunie 2013

                  Se pot autoriza doar utilizările ca erbicid.
                  Pentru punerea în aplicare a principiilor uniforme prevăzute de anexa VI, se iau în considerare concluziile raportului de revizuire pentru imazamox și în special anexele I și II, finalizate de Comitetul permanent pentru lanțul alimentar și sănătate animală la data de 3 decembrie 2002.
                  În cadrul evaluării generale, statele membre trebuie să acorde o atenție deosebită posibilității contaminării pânzei freatice, în cazul în care substanța activă se folosește în regiuni sensibile din punct de vedere al solului și/sau al condițiilor climaterice. După caz, trebuie luate măsuri de atenuare a riscurilor.

                  42

                  Oxasulforon
                  Nr. CAS 144651-06-9
                  Nr. CIMAP 626

                  Oxetan-3-il 2 [(4,6-dimetilpirimidin-2-il) carbomil-sulfamoil] benzoat

                  960 g/kg

                  1 iulie 2003

                  30 iunie 2013

                  Se pot autoriza doar utilizările ca erbicid.
                  Pentru punerea în aplicare a principiilor uniforme prevăzute de anexa VI, se iau în considerare concluziile raportului de revizuire pentru oxasulforon și în special anexele I și II, finalizate de Comitetul permanent pentru lanțul alimentar și sănătate animală la data de 3 decembrie 2002.

                              —

                              Statele membre trebuie să acorde o atenție deosebită posibilității contaminării pânzei freatice, în cazul în care substanța activă se folosește în regiuni sensibile din punct de vedere al solului și/sau al condițiilor climaterice.

                        După caz, trebuie luate măsuri de atenuare a riscurilor.

                  43

                  Etoxisulforon
                  Nr. CAS 126801-58-9
                  Nr. CIMAP 591

                  3-(4,6-dimetoxpirimidin-2-il)-1-(2-etoxifenoxi-sulfonil) uree

                  950 g/kg

                  1 iulie 2003

                  30 iunie 2013

                  Se pot autoriza doar utilizările ca erbicid.
                  Pentru punerea în aplicare a principiilor uniforme prevăzute de anexa VI, se iau în considerare concluziile raportului de revizuire pentru etoxisulforon și în special anexele I și II, finalizate de Comitetul permanent pentru lanțul alimentar și sănătate animală la data de 3 decembrie 2002.
                  Statele membre trebuie să acorde o atenție deosebită protecției plantelor acvatice și algelor nețintă din canalele de scurgere. După caz, trebuie luate măsuri de atenuare a riscurilor.

                  44

                  Foramsulforon
                  Nr. CAS 173159-57-4
                  Nr. CIMAP 659

                  1-(4,6-dimetoxpirimidin-2-il)-3-(2-dimetilcarbamoil-5-formamidofenilsulfonil) uree

                  940 g/kg

                  1 iulie 2003

                  30 iunie 2013

                  Se pot autoriza doar utilizările ca erbicid.
                  Pentru punerea în aplicare a principiilor uniforme prevăzute de anexa VI, se iau în considerare concluziile raportului de revizuire pentru foramsulforon și în special anexele I și II, finalizate de Comitetul permanent pentru lanțul alimentar și sănătate animală la data de 3 decembrie 2002.
                  În cadrul evaluării generale, statele membre trebuie să acorde o atenție deosebită protecției plantelor acvatice. După caz, trebuie luate măsuri de atenuare a riscurilor.

                  45

                  Oxadiargil
                  Nr. CAS 39807-15-3
                  Nr. CIMAP 604

                  5-terțbutil-3-(2, 4-dicloro-5-propargiloxifenil)-1, 3, 4 oxadiazol-2-(3H) onă

                  980 g/kg

                  1 iulie 2003

                  30 iunie 2013

                  Se pot autoriza doar utilizările ca erbicid.
                  Pentru punerea în aplicare a principiilor uniforme prevăzute de anexa VI, se iau în considerare concluziile raportului de revizuire pentru oxadiargil și în special anexele I și II, finalizate de Comitetul permanent pentru lanțul alimentar și sănătate animală la data de 3 decembrie 2002.
                  În cadrul evaluării generale, statele membre trebuie să acorde o atenție deosebită protecției algelor și plantelor acvatice. După caz, trebuie luate măsuri de atenuare a riscurilor.

                  46

                  Ciazofamid
                  Nr. CAS 120116-88-3
                  Nr. CIMAP 653

                  4-cloro-2-ciano-N, N-dimetil-5-P-tolilimidazol-1-sulfonamidă

                  935 g/kg

                  1 iulie 2003

                  30 iunie 2013

                  Se pot autoriza doar utilizările ca erbicid.
                  Pentru punerea în aplicare a principiilor uniforme prevăzute de anexa VI, se iau în considerare concluziile raportului de revizuire pentru ciazofamid și în special anexele I și II, finalizate de Comitetul permanent pentru lanțul alimentar și sănătate animală la data de 3 decembrie 2002. În cadrul evaluării generale

                              —

                              statele membre trebuie să acorde o atenție deosebită protecției organismelor acvatice;

                              —

                              statele membre trebuie să acorde o atenție deosebită cineticii degradării metabolitului CTCA în sol, în special în regiunile din nordul Europei.

                        După caz, trebuie luate măsuri de atenuare a riscurilor sau de restricționare a utilizării.

      (1)  Detalii suplimentare privind identitatea și specificațiile substanței active sunt descrise în raportul de revizuire.”


title: Directiva 2007/74/CE a Consiliului din 20 decembrie 2007 privind scutirea de taxa pe valoare adăugată și de accize pentru bunurile importate de către persoanele care călătoresc din țări terțe

text:
               29.12.2007

               RO

               Jurnalul Oficial al Uniunii Europene

               L 346/6

      DIRECTIVA 2007/74/CE A CONSILIULUI

   din 20 decembrie 2007
   privind scutirea de taxa pe valoare adăugată și de accize pentru bunurile importate de către persoanele care călătoresc din țări terțe
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 93,
   având în vedere propunerea Comisiei,
   având în vedere avizul Parlamentului European,
   având în vedere avizul Comitetului Economic și Social European,
   întrucât:

               (1)

               Directiva 69/169/CEE a Consiliului din 28 mai 1969 privind armonizarea dispozițiilor stabilite prin acte cu putere de lege și acte administrative referitoare la scutirea de impozitul pe cifra de afaceri și de accizele percepute la importuri în contextul traficului internațional de pasageri (1) a instituit un sistem comunitar de scutiri de taxe. Deși necesitatea acestui sistem se menține pentru a preveni dubla taxare, precum și în cazurile în care, având în vedere condițiile în care sunt importate bunurile, nu există nici o necesitate firească de a proteja economia, el trebuie să se limiteze numai la importurile cu caracter necomercial de bunuri aflate în bagajele personale ale călătorilor din țările terțe.

               (2)

               Cu toate acestea, se justifică revizuirea completă și înlocuirea Directivei 69/169/CEE, dat fiind numărul modificărilor necesare și necesitatea de a adapta Directiva 69/169/CEE la procesul de extindere și la noile frontiere externe ale Comunității, precum și de a restructura și simplifica anumite dispoziții din motive de claritate.

               (3)

               Limitele cantitative și pragurile financiare care se aplică în cazul scutirilor trebuie să fie în conformitate cu necesitățile actuale ale statelor membre.

               (4)

               Pragul financiar trebuie să țină seama de evoluțiile valorii reale a banilor de la ultima majorare din 1994 și, de asemenea, trebuie să reflecte eliminarea limitelor cantitative impuse bunurilor pentru care se percep accize în unele state membre care vor intra acum în limitele pragului general de TVA.

               (5)

               Posibilitatea de a achiziționa cu ușurință bunuri din străinătate ar putea cauza probleme statelor membre care au o graniță terestră comună cu țări terțe în care prețurile sunt considerabil mai mici. Prin urmare, este justificată stabilirea unui prag financiar redus în cazul altor forme de călătorie decât transportul aerian sau maritim.

               (6)

               Din experiența Comisiei, cantitățile pentru produsele din tutun și băuturile alcoolice s-au dovedit, în general, a fi adecvate și trebuie, în consecință, menținute.

               (7)

               Limitele cantitative pentru scutirea de care beneficiază bunurile pentru care se percep accize trebuie să reflecte regimul de impozitare actual al acestor bunuri în statele membre. În consecință, este oportun să se prevadă o limită pentru bere, în timp ce limitele pentru parfum, cafea și ceai trebuie să fie eliminate.

               (8)

               Este necesar să li se permită statelor membre să fixeze limite inferioare în cazul pragului financiar valabil pentru copii și să excludă persoanele minore de la scutirile pentru produsele din tutun și băuturile alcoolice, în vederea asigurării unui nivel înalt de protecție a sănătății.

               (9)

               Dată fiind necesitatea de a promova un nivel înalt de protecție a sănătății cetățenilor din Comunitate, este oportun să li se permită statelor membre să aplice limite cantitative reduse în cazul scutirii de care beneficiază produsele din tutun.

               (10)

               De asemenea, pentru a ține seama de situația specială a anumitor persoane în ceea ce privește locul de reședință sau mediul de lucru al acestora, statele membre trebuie să aibă posibilitatea de a restrânge scutirile în cazul lucrătorilor frontalieri, persoanelor cu reședință în apropierea frontierelor comunitare și personalului mijloacelor de transport utilizate în traficul internațional de călători.

               (11)

               Se reamintește faptul că Austria are o frontieră terestră comună cu Samnauntal, o enclavă a Elveției în care se aplică un sistem fiscal specific, conform căruia taxele sunt semnificativ mai mici decât cele aplicabile în conformitate cu normele care se aplică în restul Elveției și în cantonul Graubünden din care face parte Samnauntal. Având în vedere această situație specială, care a determinat Austria să aplice limite cantitative mai reduse pentru produsele din tutun în cazul respectivei enclave, în conformitate cu articolul 5 alineatul (8) din Directiva 69/169/CEE, este oportun ca statele membre să aibă dreptul de a aplica limita mai redusă prevăzută de către prezenta directivă pentru produse din tutun numai în cazul Samnauntal.

               (12)

               În cazul statelor membre care nu au adoptat moneda euro, ar trebui să se instituie un mecanism care să permită conversia în euro a sumelor exprimate în monedele naționale, asigurând astfel egalitatea de tratament în statele membre.

               (13)

               Suma pentru care statele membre au libertatea de a nu percepe taxe la importul de bunuri ar trebui să fie majorată astfel încât să reflecte valorile monetare actuale,

         ADOPTĂ PREZENTA DIRECTIVĂ:
   CAPITOLUL I
   OBIECT ȘI DEFINIȚII
   Articolul 1
   Prezenta directivă stabilește norme referitoare la scutirea de taxa pe valoarea adăugată (TVA) și de accize în cazul bunurilor importate în bagajele personale ale persoanelor care călătoresc dintr-o țară terță sau dintr-un teritoriu în care nu se aplică dispozițiile comunitare privind TVA sau accizele, ori ambele, astfel cum au fost definite la articolul 3.
   Articolul 2
   În cazul în care o călătorie implică tranzitarea teritoriului unei țări terțe, sau începe într-un teritoriu menționat la articolul 1, prezenta directivă se aplică în cazul în care pasagerul nu poate să precizeze dacă bunurile transportate în bagajul său au fost dobândite în conformitate cu normele generale privind taxarea de pe piața internă a unuia dintre statele membre și dacă nu sunt eligibile pentru rambursarea taxei pe valoarea adăugată sau a accizelor.
   Survolarea fără aterizare nu va fi considerată ca tranzit.
   Articolul 3
   În sensul prezentei directive, se aplică următoarele definiții:

               1.

               „Țară terță” înseamnă orice țară care nu este stat membru al Uniunii Europene.
               În baza Acordului fiscal dintre Franța și Principatul Monaco din 18 mai 1963 și a Acordului de prietenie și bună vecinătate dintre Italia și Republica San Marino din 31 martie 1939, Monaco nu este considerat țară terță, iar San Marino nu este considerat țară terță în ceea ce privește accizele;

               2.

               „Teritoriul în care nu se aplică dispozițiile comunitare privind TVA sau accizele, ori ambele” înseamnă orice teritoriu, altul decât teritoriul unei țări terțe, în care nu se aplică Directiva 2006/112/CE (2) sau Directiva 92/12/CEE sau niciuna dintre ele;
               În baza Acordului dintre guvernul Regatului Unit și cel al Insulei Man privind taxele vamale, accizele și alte aspecte conexe din 15 octombrie 1979, Insula Man nu este considerată teritoriu în care nu se aplică dispozițiile comunitare privind TVA sau accizele sau niciuna dintre ele.

               3.

               „Pasageri care folosesc transportul aerian” și „pasageri care folosesc transportul maritim” înseamnă orice pasageri care efectuează călătorii aeriene sau maritime diferite de călătoriile turistice private de agrement cu avionul sau de călătoriile turistice private de agrement pe mare;

               4.

               „Călătorie turistică privată de agrement cu avionul” și „călătorie turistică privată de agrement pe mare” înseamnă folosirea unui avion sau a unei nave maritime de către proprietarul acestuia (acesteia) sau de către persona fizică sau juridică, beneficiară a acestuia (acesteia) în temeiul unui contract sau al oricărei alte modalități, pentru scopuri altele decât cele comerciale și, în special, altele decât cele de transport de pasageri sau bunuri, sau prestare de servicii contra cost sau altele decât scopurile publice;

               5.

               „Zonă de frontieră” înseamnă o zonă care, în zborul păsării, nu depășește 15 kilometri de la frontiera unui stat membru și care include circumscripțiile administrative locale din teritoriul cuprins în interiorul zonei respective; statele membre pot acorda scutiri pentru astfel de zone;

               6.

               „Lucrător din zona de frontieră” înseamnă orice persoană ale cărei activități normale necesită deplasarea sa dincolo de frontieră în zilele de lucru.

         CAPITOLUL II
   SCUTIRI
   SECȚIUNEA 1
   Dispoziții comune
   Articolul 4
   Statele membre acordă scutiri de la plata TVA sau a accizelor pentru bunurile importate în bagajele personale ale pasagerilor, fie pe baza unor praguri financiare, fie pe baza unor limite cantitative, cu condiția ca importurile să aibă un caracter necomercial.
   Articolul 5
   În sensul aplicării scutirilor, bagajele personale reprezintă toate bagajele pe care călătorul le poate prezenta la sosire autorităților vamale, precum și bagajele pe care acesta le prezintă mai târziu acelorași autorități, sub rezerva dovezii că aceste bagaje au fost înregistrate la compania responsabilă pentru transport ca bagaje însoțite, în momentul plecării călătorului. Combustibilul diferit de cel menționat la articolul 11 nu se consideră bagaj personal.
   Articolul 6
   În sensul aplicării scutirilor, sunt considerate ca importuri cu caracter necomercial importurile care îndeplinesc următoarele condiții:

               (a)

               au loc în mod ocazional;

               (b)

               constau exclusiv din bunuri pentru uzul personal sau familial al călătorului sau din bunuri cu destinația de cadouri.

         Natura sau cantitatea acestor bunuri nu trebuie să indice faptul că sunt importate în scopuri comerciale.
   SECȚIUNEA 2
   Praguri financiare
   Articolul 7
   (1)   Statele membre scutesc de TVA și accize importurile de bunuri, altele decât cele menționate în secțiunea 3, a căror valoare totală nu depășește 300 EUR pe persoană.
   În cazul pasagerilor care folosesc transportul aerian și a celor care folosesc transportul maritim, pragul financiar prevăzut la primul paragraf este de 430 EUR.
   (2)   Statele membre pot reduce pragul financiar pentru călătorii cu vârsta sub 15 ani, oricare ar fi mijloacele de transport folosite. Cu toate acestea, pragul financiar nu poate fi mai mic de 150 EUR.
   (3)   În scopul aplicării pragurilor financiare, valoarea unui articol individual nu poate fi defalcată.
   (4)   Valoarea bagajelor personale ale călătorului, care sunt importate temporar sau sunt reimportate ca urmare a exportului lor temporar, precum și valoarea produselor medicinale pe care călătorul le necesită pentru nevoile sale personale nu sunt luate în considerare în sensul aplicării scutirilor prevăzute la alineatele (1) și (2).
   SECȚIUNEA 3
   Limite cantitative
   Articolul 8
   (1)   Statele membre scutesc de TVA și accize importurile următoarelor tipuri de produse din tutun, care fac obiectul următoarelor limite cantitative, fie superioare, fie inferioare:

               (a)

               200 de țigarete sau 40 de țigarete;

               (b)

               100 de cigarillos (țigări de foi) sau 20 de cigarillos (țigări de foi);

               (c)

               50 de trabucuri sau 10 trabucuri;

               (d)

               250 g de tutun de fumat sau 50 g de tutun de fumat.

         Fiecare dintre cantitățile menționate la literele (a) și (d) reprezintă, în sensul alineatului (4), 100 % din totalul admis pentru produsele din tutun.

      Cigarillos (țigările de foi) sunt trabucuri cu o greutate maximă de 3 grame fiecare.
   (2)   Statele membre pot opta să facă distincția între pasagerii care folosesc transportul aerian și ceilalți pasageri, aplicând limitele cantitative mai mici prevăzute la alineatul (1) numai pentru călătorii care nu folosesc transportul aerian.
   (3)   Prin derogare de la alineatele (1) și (2), atâta timp cât sistemul fiscal din enclava elvețiană Samnauntal diferă de cel care se aplică în restul cantonului Graubünden, Austria poate limita aplicarea limitelor cantitative mai mici la acele produse din tutun care au fost aduse pe teritoriul acestui stat membru de către călători care au intrat pe teritoriul său direct din enclava elvețiană Samnauntal.
   (4)   În cazul celorlalți călători, scutirea poate fi aplicată pentru oricare combinație de produse din tutun, cu condiția ca cuantumul total utilizat din cantitățile individuale permise să nu depășească 100 %.
   Articolul 9
   (1)   Statele membre scutesc de TVA și de accize alcoolul și băuturile alcoolice, altele decât vinul plat și berea, care fac obiectul următoarelor limitări cantitative:

               (a)

               un total de 1 litru de alcool sau băuturi alcoolice cu o tărie alcoolică care depășește 22 % vol, sau alcool etilic nedenaturat de 80 % vol sau mai mare;

               (b)

               un total de 2 litri de alcool sau băuturi alcoolice cu o tărie alcoolică de până la 22 % vol.

         Fiecare din cantitățile menționate la literele (a) și (b) reprezintă, în sensul alineatului (2), 100 % din totalul admis pentru alcool și băuturi alcoolice.
   (2)   În cazul celorlalți călători, scutirea poate fi aplicată pentru oricare combinație de tipuri de alcool și băuturi alcoolice menționate la alineatul (1), cu condiția ca totalul procentelor utilizate din cantitățile individuale permise să nu depășească 100 %.
   (3)   Statele membre scutesc de TVA și de accize un total de 4 litri de vin plat și 16 litri de bere.
   Articolul 10
   Scutirile prevăzute la articolele 8 și 9 nu se aplică în cazul pasagerilor cu vârsta sub 17 ani.
   Articolul 11
   Statele membre scutesc de TVA și de accize, în cazul oricărui mijloc de transport cu motor, carburantul din rezervorul standard și o cantitate de carburant de până la 10 litri conținută într-un rezervor portabil.
   Articolul 12
   Valoarea bunurilor menționate la articolul 8, 9 sau 11 nu este luată în considerare în scopul aplicării scutirii prevăzute la articolul 7 alineatul (1).
   CAPITOLUL III
   CAZURI SPECIALE
   Articolul 13
   (1)   Statele membre pot reduce pragurile financiare sau limitele cantitative, sau ambele, în cazul călătorilor din următoarele categorii:

               (a)

               persoane cu domiciliul într-o zonă de frontieră;

               (b)

               lucrători din zona de frontieră;

               (c)

               echipajul mijloacelor de transport utilizate pentru călătorii cu punctul de plecare într-o țară terță sau teritoriu în care dispozițiile comunitare privind TVA sau accizele sau niciuna nu se aplică.

         (2)   Alineatul (1) nu se aplică în cazul în care călătorul care se încadrează în una din categoriile enumerate face dovada faptului că merge dincolo de zona de frontieră a statului membru sau că nu se întoarce din zona de frontieră a țării terțe vecine.
   Cu toate acestea, alineatul menționat se aplică în cazul în care lucrătorii din zona de frontieră sau echipajul mijloacelor de transport utilizate în traficul internațional importă bunuri în timpul călătoriilor în interes de serviciu.
   CAPITOLUL IV
   DISPOZIȚII GENERALE ȘI FINALE
   Articolul 14
   Rămâne la latitudinea statelor membre să nu perceapă TVA sau accize la importul bunurilor de către un călător, dacă suma impozitului care trebuie aplicat este mai mică sau egală cu 10 EUR.
   Articolul 15
   (1)   Echivalentul euro în moneda națională care se aplică în scopul punerii în aplicare a prezentei directive se stabilește anual. Cursurile aplicabile sunt cele obținute în prima zi lucrătoare din octombrie. Acestea se publică în Jurnalul Oficial al Uniunii Europene și se aplică de la data de 1 ianuarie a anului următor.
   (2)   Statele membre pot rotunji sumele în monedă națională rezultate în urma conversiei sumelor exprimate în euro prevăzute la articolul 7, cu condiția ca rotunjirea să nu depășească 5 EUR.
   (3)   Statele membre pot menține pragurile financiare în vigoare la momentul reajustării anuale prevăzute la alineatul (1) dacă, anterior rotunjirii prevăzute la alineatul (2), conversia sumelor respective exprimate în euro ar avea ca rezultat o schimbare de cel mult 5 % a scutirii de impozit exprimate în moneda națională sau o reducere a acestei scutiri.
   Articolul 16
   Începând cu anul 2012, la fiecare patru ani, Comisia transmite Consiliului un raport privind punerea în aplicare a prezentei directive, însoțit, după caz, de o propunere de modificare a acesteia.
   Articolul 17
   La articolul 5 alineatul (9) din Directiva 69/169/CEE, data 31 decembrie 2007 se înlocuiește cu 30 noiembrie 2008.
   Articolul 18
   Directiva 69/169/CEE se abrogă și este înlocuită de prezenta directivă cu începere de la 1 decembrie 2008.
   Trimiterile la directiva abrogată se interpretează ca trimiteri la prezenta directivă și se citesc în conformitate cu tabelul de corespondență din anexă.
   Articolul 19
   (1)   Statele membre pun în aplicare actele cu putere de lege și actele administrative necesare pentru a se conforma articolelor 1-15 din prezenta directivă cu începere de la 1 decembrie 2008. Acestea transmit de îndată Comisiei textele respectivelor măsuri.
   Atunci când statele membre adoptă aceste măsuri, acestea conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre trebuie să transmită Comisiei textele principalelor dispoziții de drept intern pe care le adoptă în domeniul reglementat de prezenta directivă.
   Articolul 20
   Prezenta directivă intră în vigoare la data publicării în Jurnalul Oficial al Uniunii Europene.
   Aceasta se aplică de la 1 decembrie 2008.
   Cu toate acestea, articolul 17 se aplică cu începere de la 1 ianuarie 2008.
   Articolul 21
   Prezenta directivă se adresează statelor membre.

      Adoptată la Bruxelles, 20 decembrie 2007.

            Pentru Consiliu

            Președintele

         F. NUNES CORREIA

      (1)  JO L 133, 4.6.1969, p. 6. Directivă modificată ultima dată prin Directiva 2005/93/CE (JO L 346, 29.12.2005, p. 16).

      (2)  JO L 347, 11.12.2006, p. 1. Directivă modificată prin Directiva 2006/138/CE (JO L 384, 29.12.2006, p. 92).

      ANEXĂ
      TABEL DE CORESPONDENȚĂ

                  Directiva 69/169/CEE

                  Prezenta directivă

                  Articolul 1 alineatul (1)

                  Articolul 7 alineatul (1)

                  Articolul 1 alineatul (2)

                  Articolul 7 alineatul (2)

                  Articolul 1 alineatul (3)

                  Articolul 7 alineatul (3)

                  Articolul 2

                  —

                  Articolul 3 punctul 1

                  Articolul 7 alineatul (4)

                  Articolul 3 punctul 2

                  Articolul 6

                  Articolul 3 punctul 3 primul paragraf

                  Articolul 5

                  Articolul 3 punctul 3 al doilea paragraf

                  Articolele 5 și 11

                  Articolul 4 alineatul (1) teza introductivă

                  Articolul 8 alineatul (1) teza introductivă, articolul 9 alineatul (1) teza introductivă

                  Articolul 4 alineatul (1) a doua coloană

                  —

                  Articolul 4 alineatul (1) litera (a) prima coloană

                  Articolul 8 alineatul (1)

                  Articolul 4 alineatul (1) litera (b) prima coloană

                  Articolul 9 alineatul (1)

                  Articolul 4 alineatul (1) literele (c), (d) și (e) prima coloană

                  —

                  Articolul 4 alineatul (2) primul paragraf

                  Articolul 10

                  Articolul 4 alineatul (2) al doilea paragraf

                  —

                  Articolul 4 alineatul (3)

                  Articolul 12

                  Articolul 4 alineatul (4)

                  Articolul 2

                  Articolul 4 alineatul (5)

                  —

                  Articolul 5 alineatul (1)

                  —

                  Articolul 5 alineatul (2)

                  Articolul 13 alineatul (1)

                  Articolul 5 alineatul (3)

                  —

                  Articolul 5 alineatul (4)

                  Articolul 13 alineatul (2)

                  Articolul 5 alineatul (5)

                  —

                  Articolul 5 alineatul (6), teza introductivă, prima liniuță

                  Articolul 3 alineatul (5)

                  Articolul 5 alineatul (6), teza introductivă, a doua liniuță

                  Articolul 3 alineatul (6)

                  Articolul 5 alineatul (7)

                  —

                  Articolul 5 alineatul (8)

                  —

                  Articolul 5 alineatul (9)

                  —

                  Articolul 7 alineatul (1)

                  —

                  Articolul 7 alineatul (2)

                  Articolul 15 alineatul (1)

                  Articolul 7 alineatul (3)

                  Articolul 15 alineatul (2)

                  Articolul 7 alineatul (4)

                  Articolul 15 alineatul (3)

                  Articolul 7 alineatul (5)

                  —

                  Articolul 7a alineatul (1)

                  —

                  Articolul 7a alineatul (2)

                  Articolul 14

                  Articolul 7b

                  —

                  Articolul 7c

                  —

                  Articolul 7d

                  —

                  Articolul 8 alineatul (1)

                  Articolul 19 alineatul (1) primul paragraf

                  Articolul 8 alineatul (2) primul paragraf

                  Articolul 19 alineatul (1) primul paragraf

                  Articolul 8 alineatul (2) al doilea paragraf

                  —

                  Articolul 9

                  Articolul 21


title: Directiva 2002/7/CE a Parlamentului European și a Consiliului din 18 februarie 2002 de modificare a Directivei 96/53/CE a Consiliului de stabilire a dimensiunilor maxime autorizate în trafic intern și internațional și a maselor maxime autorizate în trafic internațional pentru anumite vehicule rutiere care circulă în cadrul Comunității

text:
               07/Volumul 8

               RO

               Jurnalul Ofícial al Uniunii Europene

               208

         32002L0007

               L 067/47

               JURNALUL OFÍCIAL AL UNIUNII EUROPENE

         DIRECTIVA 2002/7/CE A PARLAMENTULUI EUROPEAN ȘI A CONSILIULUI
   din 18 februarie 2002
   de modificare a Directivei 96/53/CE a Consiliului de stabilire a dimensiunilor maxime autorizate în trafic intern și internațional și a maselor maxime autorizate în trafic internațional pentru anumite vehicule rutiere care circulă în cadrul Comunității
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 71,
   având în vedere propunerea Comisiei (1),
   având în vedere avizul Comitetului Economic și Social (2),
   având în vedere avizul Comitetului Regiunilor (3),
   în conformitate cu procedura prevăzută la articolul 251 din tratat (4),
   întrucât:

               (1)

               Directiva 96/53/CE (5) a stabilit, în cadrul politicii comune de transport, dimensiuni maxime armonizate ale vehiculelor pentru circulația vehiculelor rutiere care transportă mărfuri.

               (2)

               Este necesar să existe dimensiuni maxime autorizate ale vehiculelor pentru vehiculele care transportă călători. Diferențele între standardele în vigoare în statele membre cu privire la dimensiunile vehiculelor rutiere de călători ar putea avea un efect contrar asupra condițiilor de concurență și ar putea constitui un obstacol pentru traficul între statele membre.

               (3)

               Deoarece obiectivul armonizării dimensiunilor maxime autorizate ale vehiculelor pentru vehiculele rutiere care transportă călători nu poate fi atins în măsura necesară de către statele membre și, prin urmare, poate fi mai bine atins la nivel comunitar, datorită dimensiunilor și efectelor acțiunilor propuse, Comunitatea poate adopta măsuri în conformitate cu principiul subsidiarității, definit la articolul 5 din tratat. În conformitate cu principiul proporționalității, definit la acel articol, prezenta directivă nu depășește cadrul necesar pentru atingerea acestui obiectiv.

               (4)

               În realizarea pieței interne, domeniul de aplicare a Directivei 96/53/CE ar trebui extins la transportul intern în măsura în care privește caracteristicile care afectează semnificativ condițiile de concurență în domeniul transporturilor și, în special, valorile care au legătură cu lungimea și lățimea maxime autorizate ale vehiculelor destinate transportului de călători.

               (5)

               Normele armonizate privind masele și dimensiunile maxime ale vehiculelor trebuie să rămână stabile pe termen lung. Astfel, modificările prevăzute în prezenta directivă nu trebuie să creeze un precedent pentru masele și dimensiunile maxime autorizate ale autobuzelor și ale altor categorii de autovehicule.

               (6)

               Din motive care țin de siguranța rutieră, autobuzele trebuie să îndeplinească criteriile de performanță cu privire la manevrabilitatea acestora.

               (7)

               Din motive care țin de siguranța rutieră și care sunt legate de infrastructura lor, Portugalia și Regatul Unit trebuie să fie autorizate, pentru o perioadă de tranziție, să refuze utilizarea pe teritoriul lor a autobuzelor care nu satisfac anumite criterii de manevrabilitate.

               (8)

               Autobuzelor înmatriculate sau puse în circulație înainte de data punerii în aplicare a prezentei directive și care nu respectă caracteristicile dimensionale prevăzute în prezenta directivă, din cauza unor dispoziții de drept intern sau a unor metode de măsurare diferite anterior, trebuie să li se permită, pentru o perioadă de tranziție, să continue furnizarea de servicii de transport în cadrul statelor membre unde vehiculele au fost înmatriculate sau puse în circulație.

               (9)

               Directiva 96/53/CE trebuie modificată în consecință,

         ADOPTĂ PREZENTA DIRECTIVĂ:
   Articolul 1
   Directiva 96/53/CE se modifică după cum urmează:

               1.

               la articolul 1:

                           (a)

                           alineatul (1) litera (a) se înlocuiește cu următorul text:

                                       „(a)

                                       dimensiunile autovehiculelor din categoriile M2 și M3 și ale remorcilor acestora din categoria 0 și cele ale autovehiculelor din categoriile N2 și N3 și ale remorcilor acestora din categoriile 03 și 04, definite în anexa II la Directiva 70/156/CEE a Consiliului din 6 februarie 1970 privind apropierea actelor cu putere de lege ale statelor membre referitoare la omologarea autovehiculelor și remorcilor acestora (6);

                              (6)  JO L 42, 23.2.1970, p. 1, directivă modificată ultima dată de Directiva 2000/40/CE a Parlamentului European și a Consiliului (JO L 203, 10.8.2000, p. 9).”;"

                           (b)

                           se adaugă următorul alineat:
                           „(3)   Prezenta directivă nu se aplică autobuzelor articulate care au mai mult de o secțiune articulată.”;

               2.

               la articolul 3 alineatul (1) se înlocuiește a doua liniuță cu următorul text:

                           „-

                           în trafic intern, a vehiculelor înmatriculate sau puse în circulație în orice alt stat membru din motive care țin de dimensiunile acestora;”;

               3.

               articolul 4 se modifică după cum urmează:

                           (a)

                           alineatele (1) și (2) se înlocuiesc cu următorul text:
                           „(1)   Statele membre nu autorizează circulația normală pe teritoriile lor:

                                       (a)

                                       a vehiculelor sau a combinațiilor de vehicule pentru transportul național de mărfuri care nu sunt conforme cu caracteristicile prevăzute la punctele 1.1, 1.2, 1.4, 1.5, 1.6, 1.7, 1.8, 4.2 și 4.4 din anexa I;

                                       (b)

                                       a vehiculelor pentru transportul intern de călători care nu sunt conforme cu caracteristicile prevăzute la punctele 1.1, 1.2, 1.4a, 1.5 și 1.5a din anexa I.

                                 (2)   Totuși, statele membre pot autoriza circulația pe teritoriile lor:

                                       (a)

                                       a vehiculelor sau combinațiilor de vehicule pentru transportul intern de mărfuri care nu sunt conforme cu caracteristicile prevăzute la punctele 1.3, 2, 3, 4.1 și 4.3 din anexa I;

                                       (b)

                                       a vehiculelor pentru transportul intern de călători care nu sunt conforme cu caracteristicile prevăzute la punctele 1.3, 2, 3, 4.1 și 4.3 din anexa I.”;

                           (b)

                           alineatul (4) se modifică după cum urmează:

                                       (i)

                                       în primul paragraf, expresia „vehicule sau combinații de vehicule utilizate pentru transportul de mărfuri care…” se înlocuiește cu „vehicule sau combinații de vehicule utilizate pentru transport care…”;

                                       (ii)

                                       în paragraful al treilea, expresia „circulația pe teritoriul său, în cadrul operațiunilor de transport intern de mărfuri, a vehiculelor…” se înlocuiește cu „circulația pe teritoriul său, în cadrul operațiunilor de transport intern, a vehiculelor…”;

                           (c)

                           se adaugă următorul alineat:
                           „(7)   Până la 31 decembrie 2020, statele membre pot autoriza circulația pe teritoriile lor a autobuzelor înmatriculate sau puse în circulație înainte de data punerii în aplicare a prezentei directive, dar ale căror dimensiuni le depășesc pe cele prevăzute la punctele 1.1, 1.2, 1.5 și 1.5a din anexa I.”;

               4.

               articolul 7 se înlocuiește cu următorul text:
               „Articolul 7
               Prezenta directivă nu exclude aplicarea dispozițiilor cu privire la traficul rutier în vigoare în fiecare stat membru, care permit limitarea maselor și/sau dimensiunilor vehiculelor pe anumite drumuri sau structuri de lucrări de construcții, indiferent de statul de înmatriculare al unor astfel de vehicule sau de statul unde aceste vehicule au fost puse în circulație.
               Aceasta include posibilitatea de a impune restricții locale asupra dimensiunilor și/sau maselor maxime admise pentru vehiculele care pot fi utilizate în anumite zone sau pe anumite drumuri unde infrastructura nu este adecvată pentru vehicule lungi sau grele, cum ar fi centrele orașelor, satele mici sau locurile de interes natural deosebit.”;

               5.

               se inserează următorul articol:
               „Articolul 8a
               Portugalia și Regatul Unit pot refuza sau interzice utilizarea pe teritoriile lor, până la 9 martie 2005, a autobuzelor menționate la punctul 1.1 din anexa I, exceptând cazul în care acestea satisfac următoarele criterii de manevrabilitate:

                           —

                           când autobuzul este în staționare, cu roțile directoare poziționate astfel încât, dacă vehiculul s-ar deplasa, extremitatea față ar descrie un cerc cu raza de 12,50 m și se formează un plan vertical tangent pe latura vehiculului îndreptat spre exteriorul cercului prin trasarea unei linii la sol. În cazul unui autobuz articulat, cele două părți rigide ale acestuia trebuie să se alinieze cu planul;

                           —

                           când autobuzul avansează într-o parte sau în alta, urmărind cercul cu raza de 12,50 m, nici o parte a sa nu poate depăși planul vertical cu mai mult de 0,80 m în cazul unui autobuz rigid cu lungimea de maxim 12 m, ori cu mai mult de 1,20 m în cazul unui autobuz rigid de peste 12 m lungime sau al unui autobuz articulat.”;

               6.

               se inserează următorul articol:
               „Articolul 10a
               În ceea ce privește punctul 1.5a din anexa I, Comisia prezintă un raport, până cel târziu la 9 martie 2005, privind viabilitatea reducerii valorii de 0,60 m, prevăzută la paragraful al doilea al acestui punct, pentru îmbunătățirea condițiilor de siguranță cu privire la manevrabilitatea autobuzelor lungi. Dacă este cazul, raportul este însoțit de o propunere legislativă pentru modificarea în consecință a prezentei directive.”;

               7.

               anexa I se modifică după cum urmează:

                           (a)

                           punctul 1.1 se înlocuiește cu următorul text:

                                       „1.1

                                       lungimea maximă:

                                                   — autovehicul, altul decât un autobuz de 12,00 m

                                                   12,00 m

                                                   — remorcă

                                                   12,00 m

                                                   — vehicul articulat

                                                   16,50 m

                                                   — autotren

                                                   18,75 m

                                                   — autobuz articulat

                                                   18,75 m

                                                   — autobuz cu două punți

                                                   13,50 m

                                                   — autobuz cu mai mult de două punți

                                                   15,00 m

                                                   — autobuz + remorcă

                                                   18,75 m”;

                           (b)

                           se inserează următorul punct:

                                       „1.4a

                                       Dacă în spatele autobuzului sunt montate dispozitive detașabile exterioare, cum ar fi compartimentele pentru schiuri, lungimea acestuia, inclusiv aceste dispozitive, nu trebuie să depășească lungimea maximă prevăzută la punctul 1.1”;

                           (c)

                           se inserează următorul punct:
                           „1.5a   Cerințe suplimentare pentru autobuze

                           Când vehiculul este în staționare, prin trasarea unei linii pe sol, se stabilește un plan vertical tangent la latura vehiculului dirijată spre exteriorul cercului. În cazul unui vehicul articulat, cele două părți rigide ale acestuia trebuie să se alinieze cu planul.
                           Când vehiculul se deplasează după o traiectorie dreaptă, intrând pe suprafața circulară descrisă la punctul 1.5, nici o parte a acestuia nu trebuie să depășească planul vertical cu mai mult de 0,60 m.”

         Articolul 2
   (1)   Statele membre adoptă actele cu putere de lege și actele administrative necesare aducerii la îndeplinire a prezentei directive până cel târziu la 9 martie 2004. Statele membre informează imediat Comisia cu privire la aceasta.
   Când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere în momentul publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul dispozițiilor de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în ziua publicării în Jurnalul Oficial al Comunităților Europene.
   Articolul 4
   Prezenta directivă se adresează statelor membre.

      Adoptată la Bruxelles, 18 februarie 2002.

            Pentru Parlamentul European,

            Președintele,

         P. COX

            Pentru Consiliu,

            Președintele,

         J. PIQUÉ I CAMPS

      (1)  JO C 274 E, 26.9.2000, p. 32.

      (2)  JO C 123, 25.4.2001, p. 76.

      (3)  JO C 144, 16.5.2001, p. 15.

      (4)  Avizul Parlamentului European din 3 octombrie 2000 (JO C 178, 22.6.2001, p. 60), Poziția comună a Consiliului din 27 septembrie 2001 (JO C 360, 15.12.2001, p. 7) și Decizia Parlamentului European din 17 ianuarie 2002.

      (5)  JO L 235, 17.9.1996, p. 59.


title: Directiva (UE) 2015/2116 a Comisiei din 23 noiembrie 2015 de modificare, în scopul adoptării unor valori limită specifice pentru substanțele chimice utilizate în jucării, a apendicelui C din anexa II la Directiva 2009/48/CE a Parlamentului European și a Consiliului privind siguranța jucăriilor, în ceea ce privește benzizotiazolinona (Text cu relevanță pentru SEE)

text:
               24.11.2015

               RO

               Jurnalul Oficial al Uniunii Europene

               L 306/20

         DIRECTIVA (UE) 2015/2116 A COMISIEI
   din 23 noiembrie 2015
   de modificare, în scopul adoptării unor valori limită specifice pentru substanțele chimice utilizate în jucării, a apendicelui C din anexa II la Directiva 2009/48/CE a Parlamentului European și a Consiliului privind siguranța jucăriilor, în ceea ce privește benzizotiazolinona
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2009/48/CE a Parlamentului European și a Consiliului din 18 iunie 2009 privind siguranța jucăriilor (1), în special articolul 46 alineatul (2),
   întrucât:

               (1)

               Pentru a asigura un nivel înalt de protecție a copiilor împotriva riscurilor provocate de substanțele chimice din jucării, Directiva 2009/48/CE stabilește anumite cerințe în ceea ce privește substanțele chimice, cum ar fi cele clasificate ca fiind cancerigene, mutagene sau toxice pentru reproducere (CMR) în conformitate cu Regulamentul (CE) nr. 1272/2008 al Parlamentului European și al Consiliului (2), precum și în ceea ce privește parfumurile alergene și anumite elemente. În plus, Directiva 2009/48/CE conferă Comisiei competența de a adopta valori limită specifice pentru substanțele chimice utilizate în jucăriile destinate copiilor cu vârste mai mici de 36 de luni, precum și în alte jucării destinate a fi introduse în cavitatea bucală, pentru a asigura o protecție adecvată în cazul jucăriilor care implică un grad ridicat de expunere. Adoptarea acestor valori limită ia forma unui înscris în apendicele C la anexa II la Directiva 2009/48/CE.

               (2)

               Pentru o serie de substanțe chimice, valorile limită aplicabile în prezent sunt fie prea ridicate, conform dovezilor științifice disponibile, fie inexistente. Pentru aceste substanțe ar trebui deci adoptate valori limită specifice, luând în considerare cerințele de ambalare aplicabile produselor alimentare, precum și diferențele dintre jucării și materialele care intră în contact cu alimentele.

               (3)

               Cu scopul de a oferi consiliere Comisiei Europene în pregătirea propunerilor legislative și a inițiativelor politice din domeniul siguranței jucăriilor, Comisia a instituit Grupul de experți privind siguranța jucăriilor. Misiunea subgrupului „Substanțe chimice” este să ofere acest tip de consiliere în ceea ce privește substanțele chimice care pot fi utilizate în jucării.

               (4)

               1,2-benzizotiazol-3(2H)-ona [1,2-benzizotiazol-3-onă (BIT), număr CAS 2634-33-5] este utilizată ca agent de conservare în soluțiile apoase pentru joacă (3), de exemplu în vopselele pentru activități de agrement și vopselele aplicabile cu degetele (4), așa cum arată rezultatele unui studiu de piață la care au participat operatorii economici și organizațiile profesionale ale acestora, reprezentanții consumatorilor și centrele de alergologie, rezultate confirmate de asemenea prin consultarea internetului și vizite efectuate în magazine (5).

               (5)

               În deliberările sale referitoare la BIT, subgrupul „Substanțe chimice” s-a bazat pe avizul emis în materie de către Comitetul științific pentru siguranța consumatorilor (CSSC), în care se preciza că BIT este un alergen de contact bine documentat (6). Deși avizul consideră că BIT este doar un sensibilizant moderat, mai puțin puternic decât alți agenți cosmetici de conservare de pe piață (7), el ajunge la concluzia că izotiazolinonele sunt alergeni de contact majori pentru consumatorii din Europa (8). Utilizarea BIT nu este permisă în produsele cosmetice (9).

               (6)

               Conform Regulamentului (CE) nr. 1272/2008, BIT este clasificată drept sensibilizant pentru piele. Directiva 2009/48/CE nu prevede în prezent nici o valoare limită specifică pentru BIT, nici o valoare limită generală pentru sensibilizanți.

               (7)

               În lumina celor de mai sus, subgrupul „Substanțe chimice” a considerat că BIT nu ar trebui să fie utilizată în jucării. În conformitate cu standardul european EN 71-9:2005+A1:2007, nivelul substanțelor care nu trebuie utilizate ar trebui să respecte o limită de cuantificare (LOQ), stabilită printr-o metodă de încercare corespunzătoare (10). Prin urmare, în cadrul reuniunii sale din 26 martie 2014, subgrupul „Substanțe chimice” a recomandat ca nivelul BTI din jucării să respecte limita sa de cuantificare, și anume o concentrație maximă de 5 mg/kg. În ceea ce privește materialele care intră în contact cu alimentele, utilizarea BIT nu este reglementată.

               (8)

               Având în vedere cele de mai sus, apendicele C din anexa II la Directiva 2009/48/CE ar trebui modificat, pentru a include o limită a conținutului de BIT în jucării.

               (9)

               Limita conținutului prevăzută în prezenta directivă ar trebui revizuită cel târziu la cinci ani de la data la care statele membre urmează să aplice prezenta directivă.

               (10)

               Măsurile prevăzute de prezenta directivă sunt conforme cu avizul comitetului instituit în temeiul articolului 47 din Directiva 2009/48/CE,

         ADOPTĂ PREZENTA DIRECTIVĂ:
   Articolul 1
   În apendicele C la anexa II la Directiva 2009/48/CE se adaugă următoarea mențiune:

                  Substanța

                  Nr. CAS

                  Valoare limită

                  „1,2-benzizotiazol-3(2H)-onă

                  2634-33-5

                  5 mg/kg (conținut limită) în soluțiile apoase pentru joacă, în conformitate cu metodele stabilite în standardele EN 71-10:2005 și EN 71-11:2005”

   Articolul 2
   (1)   Statele membre adoptă și publică, cel târziu până la 24 mai 2017, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
   Statele membre aplică aceste dispoziții începând de la 24 mai 2017.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 23 noiembrie 2015.

            Pentru Comisie

            Președintele

         Jean-Claude JUNCKER

      (1)  JO L 170, 30.6.2009, p. 1.

      (2)  Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor, de modificare și de abrogare a Directivelor 67/548/CEE și 1999/45/CE, precum și de modificare a Regulamentului (CE) nr. 1907/2006 (JO L 353, 31.12.2008, p. 1).

      (3)  Agenția pentru protecția mediului din Danemarca (2014), „Survey and health assessment of preservatives in toys”, „Survey of chemical substances in consumer products”, nr. 124 din 2014, tabelul 24, p. 56.

      (4)  Agenția pentru protecția mediului din Danemarca (2014), „Survey and health assessment of preservatives in toys”, „Survey of chemical substances in consumer products”, nr. 124 din 2014, paginile 38-39.

      (5)  Agenția pentru protecția mediului din Danemarca (2014), „Survey and health assessment of preservatives in toys”, „Survey of chemical substances in consumer products”, nr. 124 din 2014, p. 19 și următoarele.

      (6)  Comitetul științific pentru siguranța consumatorilor (CSSC), „Opinion on benzisothiazolinone (BIT)”, aviz adoptat la 26-27 iunie 2012, paginile 16 și 26.

      (7)  Comitetul științific pentru siguranța consumatorilor (CSSC), „Opinion on benzisothiazolinone (BIT)”, aviz adoptat la 26-27 iunie 2012, p. 16.

      (8)  Comitetul științific pentru siguranța consumatorilor (CSSC), „Opinion on benzisothiazolinone (BIT)”, aviz adoptat la 26-27 iunie 2012, p. 26.

      (9)  Regulamentul (CE) nr. 1223/2009 al Parlamentului European și al Consiliului din 30 noiembrie 2009 privind produsele cosmetice (JO L 342, 22.12.2009, p. 59).

      (10)  EN 71-9:2005+A1:2007, anexa A secțiunea A.10.